**Elias Ymer** (s. 10. huhtikuuta 1996 Skara) on ruotsalainen tennispelaaja. Hän on sijoittunut kaksinpelissä ATP-listalla parhaimmillaan sijalle 188 tammikuussa 2015. Junioreiden maailmanlistalla Ymerin paras sijoitus on viides sija tammikuulta 2013. Joulukuussa hän pääsi loppuotteluun Orange Bowl -turnauksessa, joka on epävirallinen nuorten maailmanmestaruusturnaus.

Tennisura
---------

Heinäkuussa 2013 Ymer sai villin kortin Båstadin ATP-turnaukseen. Hän voitti ensimmäisen erän maailmanlistan sijalla 29 ollutta Grigor Dimitrovia vastaan, mutta hävisi lopulta lukemin 7–5, 2–6, 4–6. Syyskuussa hän eteni loppuotteluun Ruotsissa pelatussa ITF Futures -turnauksessa. Lokakuussa hän edusti Ruotsin Davis Cup -joukkuetta pelattuaan ensimmäisen kerran Davis Cupissa. Hän päätti kauden ATP-listan sijalla 769. Huhtikuussa 2014 Ymer saavutti kaksi ITF Futures -turnausvoittoa Egyptissä. Toukokuussa hän voitti Ruotsissa sekä Romaniassa pelatut Futures-turnaukset. Kesäkuussa hän voitti Futures-turnauksen Alankomaissa. Heinäkuussa Ymer sai villin kortin Båstadin ATP-turnaukseen ja voitti ensimmäisellä kierroksella Mihail Kukuškinin suoraan kahdessa erässä saavuttaen ensimmäisen voittonsa ATP-kiertueen pääsarjassa. Toisella kierroksella hän hävisi viidenneksi sijoitetulle João Sousalle. Lokakuussa Ymer hävisi Tukholman ATP-turnauksen avauskierroksella Jérémy Chardylle. Kauden päättyessä hän oli maailmanlistan sijalla 228.

Tammikuussa 2015 Ymer saavutti uransa toisen voiton ATP-kiertueella, kun hän päihitti Chennai Openin avauskierroksella Igor Sijslingin. Hän hävisi toisella kierroksella ja osallistui seuraavaksi Australian avointen karsintoihin. Hän selvitti ne, ja eteni Grand Slam -turnauksen pääsarjaan ensimmäisenä ruotsalaismiehenä vuoden 2011 jälkeen, jolloin Robin Söderling oli Wimbledonin kolmannella kierroksella. Hän hävisi kuitenkin pääsarjan avauskierroksella Gō Soedalle viisieräisen ottelun.

Yksityiselämä
-------------

Myös Eliasin pikkuveli, Mikael Ymer, on tennispelaaja. He ovat Ruotsin suurimpia tulevaisuuden toivoja. Heidän isänsä Yemer Wondwosen on etiopialainen entinen pitkän matkan juoksija, joka pakeni Ruotsiin vuonna 1987 ollessaan 24-vuotias. Ruotsissa hän tapasi myös etiopialaislähtöisen Elias Kelemeworkin, joka on Eliasin, Mikaelin sekä kolmannen veljen, Rafaelin, äiti.

Ruotsalaistennispelaaja Robin Söderling palkitsi Ymerin vuonna 2011 50 000 Ruotsin kruunun apurahalla auttaakseen häntä huippupelaajaksi kehittymisessä. Ymer harjoittelee ruotsalaisessa Good to Great -tennisakatemiassa.

Lähteet
-------

1. 1 2  I pappas spår var aldrig aktuellt *expressen.se*. Viitattu 23.7.2014. (ruotsiksi)
2. ↑  Elias Ymer – Profile *atpworldtour.com*. ATP World Tour. Viitattu 23.7.2014. (englanniksi)
3. ↑  Elias Ymer *itftennis.com*. ITF.  Arkistoitu 11.4.2014. Viitattu 23.7.2014. (englanniksi)
4. ↑  Ung svensk Davis Cup-debutant *idrottonline.se*.  Arkistoitu 29.7.2014. Viitattu 23.7.2014. (ruotsiksi)
5. 1 2 3 4  Elias Ymer – Playing Activity *atpworldtour.com*. ATP World Tour. Viitattu 23.7.2014. (englanniksi)
6. ↑  Elias Ymer brought in to Swedish squad daviscup.com. Viitattu 23.7.2014. (englanniksi)
7. 1 2  Elias Ymer – Rankings History *atpworldtour.com*. ATP World Tour. Viitattu 23.7.2014. (englanniksi)
8. ↑   *atpworldtour.com*. ATP World Tour. Viitattu 23.7.2014. (englanniksi)
9. ↑  Sousa, Lajovic Reach Bastad Quarter-finals; Olivo Stuns Robredo *atpworldtour.com*. ATP World Tour. Viitattu 23.7.2014. (englanniksi)
10. ↑  Svensk succé – klar för Australian Open aftonbladet.se. Viitattu 17.1.2015. (ruotsiksi)
11. ↑  Mikael Ymer pressade Elias Ymer i Båstad *webbsporten.se*. Viitattu 23.7.2014. (ruotsiksi)[vanhentunut linkki]
12. ↑  Ymer och Ymer – de är svensk tennis framtid *aftonbladet.se*. Viitattu 23.7.2014. (ruotsiksi)
13. ↑  Tennisshow väcker nytt intresse *svd.se*. Viitattu 23.7.2014. (ruotsiksi)
14. ↑  Dokument: Så ska Elias Ymer bli Sveriges nya världsstjärna *eurosport.se*. Viitattu 23.7.2014. (ruotsiksi)
15. ↑  Familjen tennis och den stora klassresan *dn.se*. Viitattu 23.7.2014. (ruotsiksi)
16. ↑  Soderling Launches Trio Of Charity Initiatives *atpworldtour.com*. ATP World Tour. Viitattu 23.7.2014. (englanniksi)
17. ↑  Spelare *goodtogreatworld.com*.  Arkistoitu 18.1.2015. Viitattu 23.7.2014. (ruotsiksi)

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Elias Ymer**.
* Elias Ymer ATP:n sivuilla
* Elias Ymer ITF:n sivuilla (englanniksi)